**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ MENO MOKYKLOS KLASIŲ (GRUPIŲ) SKAIČIAUS IR DYDŽIO NUSTATYMO**

2021 m. rugpjūčio 31 d. Nr. 34-876

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 4 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 4 straipsnio 2 dalies 1 punktu, Lazdijų rajono savivaldybės taryba n u s p r e n d ž i a:

1. Nustatyti Lazdijų meno mokyklos klasių (grupių) skaičių ir dydį 2021–2022 mokslo metais pagal priedą.

2. Pripažinti netekusiu galios Lazdijų rajono savivaldybės tarybos 2020 m. rugsėjo 25 d. sprendimą [Nr. 5TS-510](http://dvs.lazdijai.lt:8008/document/57044) „Dėl Lazdijų meno mokyklos klasių (grupių) skaičiaus ir dydžio nustatymo”.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Auksė Stirbienė, tel. (8 612) 97 403

Lazdijų rajono savivaldybės tarybos

2021 m. rugsėjo d. sprendimo Nr. 5TS-

priedas

**LAZDIJŲ MENO MOKYKLOS KLASIŲ (GRUPIŲ) SKAIČIUS IR DYDIS 2021–2022 MOKSLO METAIS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Klasė | **MOKINIŲ SKAIČIUS IR UGDYMO GRUPĖS PAGAL PROGRAMAS** | | | | | | | | | Iš viso mokinių /  grupių  skaičius |
| **Formalųjį švietimą papildantis ugdymas (toliau – FŠPU)** | | | | | | **Neformalus ugdymas**  **(toliau – NU)** | | |  |
| Muzikos pradinis  ugdymas | Muzikos pagrindinis  ugdymas | Choreografijos pradinis  ugdymas | Choreografijos pagrindinis  ugdymas | Dailės pradinis  ugdymas | Dailės pagrindinis  ugdymas | Muzikos ir dailės mėgėjų  ugdymas | Muzikos ir dailės išplėstinis ugdymas | Ankstyvasis ugdymas | 404/42 (gr.) |
| 1 | 26 (4gr.)\*1 | - | 11(2gr.)\*3 | 4\*3 | 19 (3gr.)\*4 | 28 (4gr.)\*4;\*5 | 36\*5 | 23 | 71 (8 gr.) |
| 2 | 22 (3gr.) | - | 3\*3 | 1\*3 | 10 (1gr.)\*4 | 14 (1gr.)\*4;\*6 |
| 3 | 29 (4gr.) | - | - | - | 10 (1gr.)\*4 | 14 (2gr.)\*4 |
| 4 | - | 21 (2gr.)\*1;\*2 | - | - | - | 9\*4;\*5 |
| 5 | - | 20 (3gr.)\*2 | - | - | - | - |
| 6 | - | 16 (2gr.) | - | - | - | - |
| 7 | - | 17 (2gr.)\*1 | - | - | - | - |
| Iš viso | 77 | 74 | 14 | 5 | 39 | 65 | 36 | 23 | 71 |

\*1Seirijų skyriuje integruotos FŠPU muzikos pradinio ugdymo I klasė ir pagrindinio ugdymo IV, VII klasės;

\*2Veisiejų skyriuje integruota FŠPU muzikos pagrindinio ugdymo IV,V klasė;

\*3FŠPU choreografijos pradinio ugdymo I, II klasės ir pagrindinio ugdymo I, II klasės integruotos;

\*4Seirijų, Šeštokų, Veisiejų ir Krosnos skyriuose FŠPU dailės pradinio ir pagrindinio ugdymo klasės yra integruotos;

\*5 Lazdijų skyriuje FŠPU dailės pagrindinio ugdymo I, IV klasės, mėgėjų ugdymo V klasė ir išplėstinio ugdymo I-II klasės yra integruotos;

\*6Veisiejų skyriuje FŠPU meninės kalvystės yra 1 grupė.

\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ MENO MOKYKLOS KLASIŲ (GRUPIŲ) SKAIČIAUS IR DYDŽIO NUSTATYMO” PROJEKTO**

**AIŠKINAMASIS RAŠTAS**

2021-08-27

Lazdijų rajono savivaldybės tarybos sprendimo „Dėl Lazdijų meno mokyklos klasių (grupių) skaičiaus ir dydžio nustatymo“ projektas parengtas vadovaujantis Lietuvos Respublikos vietos savivaldos įstatymo 6 straipsnio 8 punktu, 16 straipsnio 4 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 4 straipsnio 2 dalies 1 punktu, kuriame sakoma, kad „Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), pareigybių skaičius biudžetinės įstaigos darbuotojų pareigybių sąraše nustatomas, atsižvelgiant į: b) kai mokiniai ugdomi pagal profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), – klasių (grupių) skaičių ir dydį, kuriuos nustato biudžetinės įstaigos savininko teises ir pareigas įgyvendinanti institucija“.

Lazdijų meno mokykloje 2021–2022 m. m. planuoja mokytis 404 mokiniai, 42 klasės (grupės). 2020–2021 m. m. mokėsi 412 mokinių, sudarytos buvo 44 klasės (grupės).

Šiais mokslo metais Lazdijų meno mokyklos mokiniai gali rinktis šias programas: **choreografijos** (nuo 4 metų amžiaus): klasikinis šokis, lietuvių liaudies sceninis šokis, šiuolaikinis pramoginis šokis; **ankstyvojo integruoto ugdymo (**nuo 5 metų amžiaus): muzikos, dailės ir šokio pradžiamokslis; **muzikos** (nuo 7–8 metų amžiaus): fortepijonas, smuikas, gitara, akordeonas, išilginė fleita, saksofonas, trombonas, chorinis ir estradinis dainavimas, mušamieji; **dailės** (nuo 8 metų amžiaus): erdvinė raiška, spalvinė, grafinė raiška, dailės pažinimas ir raiška, kompozicija, tapyba, skulptūra, piešimas, dailėtyra; **meninės kalvystės (**nuo 12 metų amžiaus): meninė kalvystė, metalų apdirbimo technologijos. Lazdijų meno mokykla turi skyrius Seirijuose, Veisiejuose, Krosnoje, Šeštokuose. Minimalus klasės (grupės) dydis yra 6 mokiniai (Lazdijuose), o skyriuose – 5 mokiniai. Dailės ir muzikos skyriuose maksimalus klasės (grupės) dydis yra 12 mokinių. Choreografijos skyriuje maksimalus klasės (grupės) dydis yra 20 mokinių, minimalus – 6 mokiniai.

Nuo 2021–2022 m. m. rugsėjo 1 d. Lazdijų meno mokyklos Seirijų skyriuje mokiniai gali rinktis trombono (nauja programa) ugdymo programą bei mokytis choreografijos skyriuje.

**Sprendimo projekto tikslas** – nustatyti Lazdijų meno mokyklos klasių (grupių) skaičių ir klasių (grupių) dydį 2021–2022 mokslo metais, kuris reikalingas mokytojų pareigybių skaičiui nustatyti.

**Neigiamų pasekmių nenumatoma.**

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė